google/wiki40b huggingface dataset:
दातून

दातून कैसा हो?

महर्षि वाग्भट के अष्टांगहृदयम में दातून के बारे में बताया गया है। वे कहते हैं कि दातुन कीजिये | दातुन कैसा ? तो जो स्वाद में कसाय हो। कसाय मतलब कड़वा और नीम का दातुन कड़वा ही होता है और इसीलिए उन्होंने नीम के दातुन की बड़ाई (प्रसंशा) की है। उन्होंने नीम से भी अच्छा एक दूसरा दातुन बताया है, वो है मदार का, उसके बाद अन्य दातुन के बारे में उन्होंने बताया है जिसमे बबूल है, अर्जुन है, आम है, अमरुद है, जामुन है। ऐसे 12 वृक्षों का नाम उन्होंने बताया है जिनके दातुन आप कर सकते हैं। चैत्र माह से शुरू कर के गर्मी भर नीम, मदार या बबूल का दातुन करने के लिए उन्होंने बताया है, सर्दियों में उन्होंने अमरुद या जामुन का दातुन करने को बताया है, बरसात के लिए उन्होंने आम या अर्जुन का दातुन करने को बताया है। आप चाहें तो साल भर नीम का दातुन इस्तेमाल कर सकते हैं लेकिन उसमे ध्यान इस बात का रखे कि तीन महीने लगातार करने के बाद इस नीम के दातुन को कुछ दिन का विश्राम दें। इस अवधि में मंजन कर ले। दन्त मंजन बनाने की आसान विधि उन्होंने बताई है। वे कहते हैं कि आपके स्थान पर उपलब्ध खाने का तेल (सरसों का तेल. नारियल का तेल, या जो भी तेल आप खाने में इस्तेमाल करते हों, रिफाइन छोड़ कर), उपलब्ध लवण मतलब नमक और हल्दी मिलाकर आप मंजन बनाये और उसका प्रयोग करें।
तावीज़

तावीज़ या जंतर ऐसी किसी वस्तु को कहते हैं जो सौभाग्य लाने के लिए या दुर्भाग्य और बुरी नज़र से बचाने के लिए रखी जाए। यह किसी भी प्रकार की वस्तु हो सकती है, जैसे की काला धागा, रत्न, मूर्तियाँ, रुद्राक्ष, सिक्के, चित्र, अंगूठियाँ, पौधे, वग़ैराह। भारतीय उपमहाद्वीप में अक्सर यह किसी माला में कोई धार्मिक वस्तु पिरो के बनाए जाते हैं, जैसे कि रुद्राक्ष या एक छोटी सी थैली में बंद किसी मन्त्र या आयत की पर्ची। यह किसी धार्मिक ग्रन्थ या लेख के रूप में भी हो सकती है, जैसे किसी बीमार के तकिये के नीचे अक्सर हनुमान चालीसा रख दी जाती है।
महासागरीय गर्त

ये महासागरीय बेसिन के सबसे नीचे भाग हैं और इनकी तली औसत महासागरीय नितल के काफी नीचे मिलती हैं। इनकी स्थिति सर्वत्र न मिलकर यत्र-तत्र बिखरे हुए रूप में मिलती हैं। वास्तव में ये महासागरीय नितल पर स्थित तीव्र ढाल वाले लम्बे, पतले तथा गहरे अवनमन के क्षेत्र हैं। इनकी उतपत्ति महासागरीय तली में प्रथ्वी के क्रस्ट के वलन एवं भ्रंशन के परिणामस्वरूप मानी जाती हैं। अर्थात इनकी उतपत्ति विवर्तनिक क्रियाओं से हुई हैं।
१२२४ ईसा पूर्व

१२२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रमाशंकर यादव 'विद्रोही'

रमाशंकर यादव 'विद्रोही' (3 दिसम्बर 1957 - 8 दिसंबर 2015) हिंदी के लोकप्रिय जनकवि हैं। प्रगतिशील परंपरा के इस कवि की रचनाओं का एकमात्र प्रकाशित संग्रह 'नई खेती' है। इसका प्रकाशन इनके जीवन के अंतिम दौर २०११ ई में हुआ। वे स्नातकोत्तर छात्र के रूप में जवाहरलाल नेहरु विश्वविद्यालय से जुड़े। यह जुड़ाव आजीवन बना रहा। इनका निधन ८ दिसंबर २०१५ को ५८ वर्ष की अवस्था में हो गया।

जीवन परिचय

उनका जन्म ३ दिसंबर, १९५७ को उत्तर प्रदेश के सुल्तानपुर जिले के अंतर्गत आहिरी फिरोजपुर गांव में हुआ। उनकी आरंभिक शिक्षा गाँव में ही हुई। सुल्तानपुर में उन्होंने स्नातक किया। इसके बाद उन्होंने कमला नेहरू इंस्टीट्यूट में वकालत में दाखिला लिया। वे इसे पूरा नहीं कर सके। उन्होंने १९८० में जवाहरलाल नेहरु विश्वविद्यालय में स्नातकोत्तर में प्रवेश लिया। १९८३ में छात्र-आंदोलन के बाद उन्हें जेएनयू से निकाल दिया गया। उन्होंने १९८० में जवाहरलाल नेहरु विश्वविद्यालय में स्नातकोत्तर में प्रवेश लिया। १९८३ में छात्र-आंदोलन के बाद उन्हें जेएनयू से निकाल दिया गया। इसके बावजूद वे आजीवन जेएनयू में ही रहे। 
अंतिम समय में उन्होंने ऑक्युपाई यूजीसी] में जेएनयू के छात्रों के साथ हिस्सेदारी की। इसी दौरान ८ दिसंबर २०१५ को उनका निधन हो गया।

साहित्य

विद्रोही मुख्यतः प्रगतिशील चेतना के कवि हैं। उनकी कविताएं लंबे समय तक अप्रकाशित और उनकी स्मृति में सुरक्षित रही। वे अपनी कविता सुनाने के अंदाज के कारण बहुत लोकप्रीय रहे। 
२०११ ई॰ में इनकी रचनाओं का प्रकाशन 'नई खेती' शीर्षक संग्रह से हुआ।कुछ प्रमुख पंक्तियाँ :
1.मुझे मसीहाई में कोई यकीन है ही नहीं 
मैं मानता ही नहीं कि कोई मुझसे बड़ा होगा।
2.मैं किसान हूँ
आसमान में धान बो रहा हूँ
कुछ लोग कह रहे हैं
कि पगले! आसमान में धान नहीं जमा करता
मैं कहता हूँ पगले!
अगर ज़मीन पर भगवान जम सकता है
तो आसमान में धान भी जम सकता है
और अब तो दोनों में से कोई एक होकर रहेगा
या तो ज़मीन से भगवान उखड़ेगा
या आसमान में धान जमेगा।
3.न तो मैं सबल हूं,
न तो मैं निर्बल हूं,
मैं कवि हूं।
मैं ही अकबर हूं,
मैं ही बीरबल हूं।
4.तुम इसे भगवान के खिलाफ भांजोगे,
भंज जाएगी।
लेकिन तुम इसे इंसान के खिलाफ भांजोगे,
न,
नहीं भंजेगी।
कविता और लाठी में यही अंतर है।
विद्रोही की कविताओं में जिस तरह के बिंब देखने को मिलते हैं अन्यत्र हिंदी साहित्य में दुर्लभ है। जैसे विद्रोही की नानी मोहनजोदड़ो के तालाब में नहाती हैं, गाय को एवरेस्ट के खूंटे में बांधती हैं। विद्रोही हिंदी का अकेला कवि है जिसने 'निजी संपत्ति' के सारे मानकों को तोड़ फोड़कर फेंक दिया और जिंदगी भर मजलूमों की आवाज़ को कुव्वत दी। 
क्षेत्रों में प्रभाव
नितिन पमनानी ने विद्रोही जी के जीवन संघर्ष पर आधारित एक वृत्तचित्र आई एम योर पोएट (मैं तुम्हारा कवि हूँ) हिंदी और अवधी में बनाया है। मुंबई अंतर्राष्ट्रीय फिल्म महोत्सव में इस वृत्तचित्र ने अंतर्राष्ट्रीय स्पर्धा श्रेणी में सर्वश्रेष्ठ वृत्तचित्र का गोल्डन कौंच पुरस्कार जीता। विष्णु प्रभाकर ने विद्रोही की काव्य चेतना को ग़ालिब से भी आगे का बताया है।
भारतीय वन अधिनियम, 1927

भारतीय वन अधिनियम, 1927 मोटे तौर पर पिछले भारतीय वन अधिनियम के आधार पर तैयार किया गया था जो कि ब्रिटिश काल के दोरान कार्यान्वित था। यह उन प्रक्रियाओं को परिभाषित करता है जो किसी क्षेत्र को सुरक्षित वन, संरक्षित वन या ग्राम वन घोषित करती हो। यह जंगल अपराध को परिभाषित करता है, तथा एक आरक्षित वन के अंदर कोनसे कार्य निषिद्ध कृत्यों के अंतर्गत आते है।
अभी इस कानून मै बहुत से सशोधन प्रस्तावित है। कई आदिवासी संगठन लंबे अरसे से इस कानून को रद्द करने की मांग करते रहे है। इसलिए इसमें आदिवासी मामलों के मंत्रालय का सहयोग भी लिया जा रहा है। ये तो कुछ भी नही हुआ...आगे हम आपको अपनी वेबसाइट पर बताएंगे। धन्यवाद।
कापर(II) क्लोराइड

कापर (II) क्लोराइड एक अकार्बनिक यौगिक है।
चोका विधा

3.चोका विधा - चोका एक लम्बी कविता होती है । इसमें चरणों की कोई सीमा नहीं होती परन्तु वर्ण गणना आवश्यक होती है । प्रथम पँक्ति या चरण में 5 वर्ण तथा दूसरी में 7 वर्ण होते हैं यह क्रम 5+7+5+7......का होता है इस क्रम में कितनी भी लम्बी रचना हो अंत में 7-7 वर्ण वाली दो पंक्तियों से समापन होता है। इसके वाचन में सहज प्रवाह होता है कविता में वर्ण संख्या के साथ-साथ  भाव पक्ष का उच्च होना आवश्यक है ।
कुछ उदाहरण -
चोका
1.
काली ये रात
काली चादर लिए
फिरती रही
रँगरेज न मिला
रँग दे इसे
लाल, नारंगी, हरा
दर्पण  देखा
अचरज क्यों हुआ
जानती थी वो
काले रंग पर क्या
चढ़ पाया है
कोई दूसरा रंग
कुदरत ने
उस पर सजाए
स्वर्णिम तारे
रात खिलखिलाई
तृप्ति मन ने पाई।
-0-
2.
जब से घिसे
चक्की के दोनों पाट
कुछ न पिसे
हँसता है अनाज
देख अंदाज
वो खुरदरापन
गया है कहाँ
पाट चिकना हुआ
छैनी की चोट
हथौड़ी का प्रहार  
मिटते खोट
फ़िर से हुआ बली
अनाज की न चली।
3.
भटक रहा
ये मुसाफ़िर राहें
सपने बुने
किसी की नहीं सुने
मोह की पट्टी
आँखियों पर बँधी
है आनन्दित
रो पड़ा जब टूटा
माटी का ख़्वाब
हर ओर है धुआँ
अँधियारे का कुआँ ।
-0-
4.
मन-बगिया 
खिले प्रेम-सुमन
महकी श्वास
फैल गया उजास
मिटी जड़ता
जगी है जिजीविषा
ये अनन्तिम
सतरंगी किरणें 
रँगती मुझे
मुझमें ऊर्जा भरे
जीवन पूर्ण करें ।
-०-
5.
तुम्हारा राज
रहेगा कब तक
ये सिंहासन
बहुत ही बेवफ़ा
जाने कितने
लेके अनेक रूप
आए व गए
न कर अभिमान
भोले  इंसान
पल का मेहमान
छोड़ गुरूर
दे यह निद्रा त्याग
तू गा ले प्रेम राग ।
-0-

सुनीता काम्बोज
दीपक चौरसिया

प्रारंभिक जीवन

दीपक चौरसिया का जन्म सेंधवा  इंदौर,मध्य प्रदेश में हुआ था। उन्होंने नयी दिल्ली के इंडियन इंस्टिट्यूट ऑफ़ मास कम्युनिकेशन से पत्रकारिता में डिप्लोमा की डिग्री ली।

कैरियर

शिक्षा प्राप्त करने के बाद दीपक आज तक में चले गए। २००३ में उन्होंने सहायक संपादक के तौर पर डीडी न्यूज़ में काम करना शुरुआत किया। जुलाई 2004 में वे आजतक वापस आ गेये |आज तक टीवी टुडे नेटवर्क का मुख्य न्यूज़ चैनल है। उन्होंने बाद में स्टार न्यूज़ में सामिल हुए जो बाद में ABP न्यूज़ हो गया। दीपक ने जनुअरी २०१३ में मुख्य संपादक के तौर पर इंडिया न्यूज़ में सामिल हुए |

विवादों

नवंबर 2013 में, एक मीडिया सरकार स्टिंग ऑपरेशन प्रसारित हुआ जिसमे आम आदमी पार्टी के नेताओं को लैंड डालस और अन्य आर्थिक मामलों में गड़बड़ी करने के लिए मानते हुए दिखाया गया था। पार्टी ने इसका जबाब यह कह कर दिया था की वह विडियो जाली है और यह मॉडल कोड ऑफ़ कंडक्ट का उलंघन है। पार्टी ने यह भी कहा था की वो मीडिया सर्कार और अन्य टीवी चैनल्स पर गलत न्यूज़ चलाने को लेकर केस दर्ज करेगी। उसके बाद चौरसिया पर पार्टी के राष्ट्रीय महासचिव के द्वारा मान हानि का मुकदमा दर्ज कराया गया जिसमे उनपर यह इल्जाम लगाया गया की स्टिंग ऑपरेशन का इस्तमाल पार्टी को नुकशान पहुचने के लिए किया गया। 
अगस्त 2013 में दिल्ली सिख गुरुद्वारा प्रबंधन समिति ने इंडिया कमिटी के खिलाफ आरप दायर किया जिसमे उन्होंने यह आरोप लगाया की इंडिया न्यूज़ आशाराम बापू के पर्वक्ता का इंटरव्यू बार बार टीवी पर पर्दर्शित कर रहा है जिसमे कथित तौर पर उसके खिलाफ लगे सेक्सुअल अस्सौल्ट्स के आरोपों पर कई सारे गलत विवरण है। दिसम्बर २०१३ में दीपक चौरसिया पर यह आरोप लगाया गया की उन्होंने
पानीपत

विवरण

पानीपत एक प्राचीन और ऐतिहासिक शहर है। यह दिल्ली-चंडीगढ राष्ट्रीय राजमार्ग संख्या-१ पर स्थित है। यह राष्ट्रीय राजधानी क्षेत्र, दिल्ली के अन्तर्गत आता है और दिल्ली से ९० किलोमीटर की दूरी पर स्थित है। भारत के इतिहास को एक नया मोड़ देने वाली तीन प्रमुख लड़ाईयां यहां लड़ी गयी थी।
प्राचीन काल में पांडवों एवं कौरवों के बीच महाभारत का युद्ध इसी के पास कुरुक्षेत्र में हुआ था, अत: इसका धार्मिक महत्व भी बढ़ गया है। महाभारत युद्ध के समय में युधिष्ठिर ने दुर्योधन से जो पाँच स्थान माँगे थे उनमें से यह भी एक था। आधुनिक युग में यहाँ पर तीन इतिहासप्रसिद्ध युद्ध भी हुए हैं। प्रथम युद्ध में, सन्‌ 1526 में बाबर ने भारत की तत्कालीन शाही सेना को हराया था। द्वितीय युद्ध में, सन्‌ 1556 में अकबर ने उसी स्थल पर अफगान आदिलशाह के जनरल हेमू को परास्त किया था। तीसरे युद्ध में, सन्‌ 1761 में, अहमदशाह दुर्रानी ने मराठों को हराया था। यहाँ अलाउद्दीन द्वारा बनवाया एक मकबरा भी है।
नगर में पीतल के बरतन, छुरी, काँटे, चाकू बनाने तथा कपास ओटने का काम होता है। यहाँ शिक्षा एवं अस्पताल का भी उत्तम प्रबंध है।

देवी मंदिर

देवी मंदिर पानीपत शहर, हरियाणा में स्थित है। देवी मंदिर देवी दुर्गो को समर्पित है। यहां मंदिर पानीपत शहर का मुख्य मंदिर है तथा पर्यटकों को आकर्षित करता है। यहां मंदिर एक तालाब के किनारे स्थित है जोकि अब सुख गया है और इस सुखे हुए तालाब में एक पार्क का निर्माण किया गया है जहां बच्चे व बुर्जग सुबह शाम टहलने आते है। इस पार्क में नवरात्रों के दौरान रामलीला का आयोजन भी किया जाता है जोकि लगभग 100 वर्षो से किया जाता रहा है।
देवी के मंदिर में सभी देवी-देवताओं कि मूर्ति है तथा मंदिर में एक यज्ञशाला भी है। मंदिर का पुनः निर्माण किया गया है जो कि बहुत ही सुन्दर तरीके से जोकि भारतीयें वास्तुकला की एक सुन्दर छवि को दर्शाता है। इस मंदिर में भक्त दर्शनों के लिए लगभग पुरे भारत से आते है। ऐसा माना जाता है कि इस मंदिर का इतिहास लगभग 250 वर्ष पुराना है इस मंदिर का निर्माण 18वीं शाताब्दी में किया गया था।
18वीं शताब्दी के दौरान, मराठा इस क्षेत्र में सत्तारूढ़ थे, मराठा योद्धा सदाशिवराव भाऊ अपनी सेना के साथ युद्ध के लिए यहां आये थे। सदाशिवराव भाऊ अफगान से आया अहमदशाह अब्दाली जोकि आक्रमणकारी था के खिलाफ युद्ध के लिए यहा लगभग दो महीने रूके थे।
ऐसा माना जाता है कि सदाशिवराव को लिए देवी की मूर्ति तालाब के किनारे मिली थी, तब सदाशिवराय ने यहां मंदिर बनाने का फैसला किया।
ऐसा माना जाता है कि जब मंदिर को निर्माण किया जा रहा था तो देवी की मूर्ति को रात को एक स्थान से दूसरे स्थान पर रखा गया था परन्तु सुबह मूर्ति उसी स्थान मिली थी जहां से उसे पाया गया था तब यहां निर्णय लिया गया कि मंदिर उसी स्थान पर बनाया जाये जहां देवी की मूर्ति मिली है।
देवी मंदिर में सभी त्यौहार मनाये जाते है विशेष कर दुर्गा पूजा व नवरात्र के त्यौहार पर विशेष पूजा का आयोजन किया जाता है। इस दिन मंदिर को फूलो व लाईट से सजाया जाता है। मंदिर का आध्यात्मिक वातावरण श्रद्धालुओं के दिल और दिमाग को शांति प्रदान करता है।
Baholi m Jharkhand lga h
मीठा इन्द्रजौ

मीठा इन्द्रजौ या मीठी इन्द्रयव (Wrightia tinctoria) एक पादप है। इसे 'श्वेत कुटज' भी कहते हैं। इस जाति के श्वेत पौधे के फूलों में एक प्रकार की सुगंध होती है जो काले पौधे के फूलों में नहीं होती। श्वेत पौधे की छाल लाल रंग लिए बादामी तथा चिकनी होती है। फलियों के अंत में बालों का गुच्छा सा होता है। यह पौधा त्वचा विकार जैसे सोरायसिस फंगल संक्रमण की औषधि में उपयोगी है
चन्दा साहिब

चन्दा साहिब (मृत्यु, 1752 ई.) (हुसैन दोस्त खान) कर्णाटक का पहला मुस्लिम राजा था।
कर्नाटक के नवाब दोस्तअली का दामाद तथा दीवान। सेनानायक चंदासाहेब वीर, युद्धप्रिय और महत्वाकांक्षी व्यक्ति था। कर्नाटक पर मराठों के आक्रमण (1740-41) में दोस्तअली की मृत्यु हुई और चंदासाहेब बंदी बना। प्राय: 8 वर्षो की कैद के बाद 1748 में चंदासाहब के फ्रांसीसी गवर्नर डूप्ले तथा निजामी के दावेदार मुजफ्रफरजंग की सहायता से तत्कालीन नवाब अनवररुद्दीन को अंबर के युद्ध में परास्त कर, उसका अंत कर दिया (3 अगस्त 1749)। पश्चात्, 7 अगस्त को अर्काट में आया। अनवरुद्दीन के पुत्र मोहम्मद अली न त्रिचनापल्ली में शरण ली थी। चंदा सहेब ने त्रिचनापल्ली पर घेरा डालने का निश्चय किया, किंतु बीच ही में तंजौर पर आक्रमण कर दिया, जो असफल प्रमाणित हुआ (1750)। इधर, अपनी संकटापन्न स्थिति देश अंगरेजों ने मोहम्मद अली तथा मुजफ्फरजंग के प्रतिद्वंद्वी नासिरजंग का पक्ष ग्रहण किया। अत: त्रिचनापल्ली के दूसरे आक्रमण पर, पहिले तो क्लाइव ने अर्काट पर इतिहास प्रसिद्ध धावा बोल चंदासाहेब की सैन्य शक्ति विभाजित कर दी, फिर क्लाइव तथा लारेंस ने फ्रांसीसी सेनानायकों को आत्मसमर्पण के लिये विवश कर दिया (1752) (दे. क्लाइव, राबर्ट)। अंतत:, चंदासाहेब ने भी मोना जी नामक तंजोरी सैनिक के सम्मुख आत्मसमर्पण कर दिया (12 जून 1752), जिसने दो दिन बाद ही चंदा सहेब का वध कर डाला।
आई-2के

आई-2के भारतीय अंतरिक्ष अनुसंधान संगठन द्वारा विकसित और एंट्रिक्स कॉर्पोरेशन द्वारा बेचा जाने वाला एक उपग्रह बस है। यह २००० किलो के उपग्रहों के लिये एक मानक उपग्रह बस है। आई-२के में आई इनसैट के लिये है जो कि इसरो द्वारा विकसित संचार उपग्रहओं की एक श्रृंखला है। इसरो द्वारा विकसित ये बसे विशेष तौर पर छोटे और मध्यम वजन के उपग्रहों के लिये बनाए गये हैं। आई-२के उपग्रह बस ३००० वॉट तक की डीसी बिजली दे सकती है।
रूस के क्राय

रूस एक संघ है जो प्रशासन के लिए 83 संघीय खंडों में बांटा गया है, जिनमें से 9 क्राय (रूसी: край) का रुतबा रखते हैं। "क्राय" का अर्थ "इलाक़ा" होता है और यह कभी असंगठित सीमावर्ती इलाक़े हुआ करते थे जिनका नाम चला आ रहा है।
रासायनिक उद्योग

रासायनिक उद्योग (chemical industry) में वे सब उद्योग आते हैं जो औद्योगिक रसायनों का उत्पादन करते हैं। रासायनिक उद्योग संसार की वर्तमान अर्थव्यवस्था की रीढ़ है। ये उद्योग कच्चे माल (जैसे तेल, प्राकृतिक गैस, वायु, जल, धातुएं, खनिज आदि) को ७०,००० से भी अधिक विभिन्न उत्पादों में परिवर्तित करते हैं।
तमिल राष्ट्रीय गठबंधन

तमिल राष्ट्रीय गठबंधन (तमिल:தமிழ்த் தேசியக் கூட்டமைப்பு) श्रीलंका का राजनीतिक दल है | इसका निर्माण सन् २००१ के चुनावों के ठीक पहले हुआ था। मध्यमार्गी तमिल दलों एवं भूतपूर्व आन्दोलनकारी दलों को मिलाकर इसका निर्माण हुआ। इसने सन् २००१ से लेकर अब तक के श्रीलंकाई चुनावों में भाग लिया है। तमिल मुक्ति संगठन सहित चार दल इसके सदस्य हैं।
अरुण भादुड़ी

मृत्यु

वे लंबे समय तक सांस संबंधी समस्याओं से पीड़ित रहे और 17 दिसंबर, 2018 को 75 वर्ष की आयु में उनका निधन हो गया।
होयसल विनयादित्य

विनयादित्य (१०४७-९८) होयसल राजवंश का राजा था।
१९०८ ईसा पूर्व

१९०८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९०८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कृष्ण कान्त

राजनीतिक कैरियर

उल्लेखनीय कांग्रेस राजनीतिज्ञ और बाद में सांसद लाला अचिंत राम के पुत्र, जब वह भारत छोड़ो आंदोलन में डूब गया, तब जब वह लाहौर में एक छात्र थे, तो राजनीति के साथ कांट का पहला ब्रश आ गया। उन्होंने भारतीय स्वतंत्रता आंदोलन: भारतीय स्वतंत्रता आंदोलन में भाग लिया और एक युवा के रूप में राजनीति में शामिल होना जारी रखा, अंततः भारत की संसद के लिए चुने गए। इंदिरा गांधी के समय वे भारतीय राष्ट्रीय कांग्रेस पार्टी के "युवा" ब्रिगेड का हिस्सा थे।
उन्होंने भारतीय राष्ट्रीय कांग्रेस, जनता पार्टी और जनता दल के संसदीय और संगठनात्मक पंखों में महत्वपूर्ण आधिकारिक पदों का आयोजन किया। कई सालों तक, वह रक्षा अध्ययन और विश्लेषण संस्थान के कार्यकारी परिषद के सदस्य थे। 
कृष्ण कांत पीपुल्स यूनियन फॉर सिविल लिबर्टीज़ और डेमोक्रेटिक राइट्स के संस्थापक महासचिव थे, जिनमें से जयप्रकाश नारायण 1976 में अध्यक्ष थे। उन्हें 1975 में भारतीय राष्ट्रीय कांग्रेस से निष्कासित कर दिया गया था आपातकाल के विरोध के लिए वह बाद में 1980 तक [लोकसभा] का सदस्य रहे।  वह 1972 से 1976 तक रेलवे आरक्षण और बुकिंग पर समिति के अध्यक्ष थे।
मधु लिमये के साथ वह मोरारजी देसाई सरकार के उस गठबंधन द्वारा स्थापित होने के लिए भी जिम्मेदार था, इस बात पर बल देते हुए कि [[जनता पार्टी] का कोई भी सदस्य [[राष्ट्रीय स्वयंसेवक] का सदस्य नहीं हो सकता है संघ]] (आरएसएस) "दोहरी सदस्यता" पर यह हमला जनता पार्टी के सदस्यों पर विशेष रूप से निर्देशित किया गया था जो जनसंघ के सदस्य थे, और दाएं विंग आरएसएस के सदस्य बने, जनसंघ के वैचारिक मूल इस मुद्दे को 1979 में [[मोरारजी देसाई] सरकार के पतन और जनता के गठबंधन का विनाश [रेफरी] "लक्ष्मी की खोज में: भारतीय राज्य की राजनीतिक अर्थव्यवस्था", लॉयड आई रूडोल्फ और सुज़ैन एच द्वारा रूडोल्फ, शिकागो विश्वविद्यालय प्रेस, 1987. पीपी 457-45 9। </ Ref>
भारत के परमाणु जाने के एक मजबूत नायक, कृष्ण कांत, रक्षा अध्ययन और विश्लेषण संस्थान के कार्यकारी परिषद का सदस्य थे। 
कांत को उत्तर प्रदेश द्वारा आंध्र प्रदेश राज्यपाल नियुक्त किया गया था सिंह]] सरकार ने 1989 में और उस स्थिति में सात साल तक कार्य किया, वह भारत के सबसे लंबे समय से सेवा प्रदाता गवर्नरों में से एक बन गया। वह उस पद पर बने रहे जब तक वह भारत के उपराष्ट्रपति के रूप में उभरा।
भारतीय राष्ट्रीय कांग्रेस और संयुक्त मोर्चा के संयुक्त उम्मीदवार के रूप में उन्हें संसद की भारत संसद द्वारा उपाध्यक्ष चुना गया। 27 जुलाई 2002 को एक बड़े दिल का दौरा से पीड़ित होने के बाद 75 वर्ष की उम्र में नई दिल्ली में उनकी मृत्यु हो गई, इससे पहले कि वे एक सेवानिवृत्त जीवन जीने के लिए कार्यालय छोड़ने के कुछ हफ्ते पहले मर गए। कार्यालय में मरने के लिए वह केवल भारतीय उपराष्ट्रपति हैं। 28 जुलाई को, विभिन्न वीआईपी लोगों की मौजूदगी में नई दिल्ली में यमम बोध घाट में [yamuna] के तट पर पूरे राज्य के सम्मान के साथ उनका अंतिम संस्कार किया गया था। उनकी पत्नी, दो बेटों, एक बेटी और पोते हैं। उनकी मां [[सत्यवाती देवी], एक और स्वतंत्रता सेनानी भी, जो उससे पहले भी जीवित थी, अंततः 2010 में मर रही थी। उनकी मृत्यु के कुछ दिनों बाद, भैरों सिंह शेखावत को उत्तराधिकारी के रूप में चुना|
महिला स्वरोज़गार केन्द्र

संस्थान, जहां महिलाओं के आर्थिक उत्थान के लिए सरकारी अथवा गैर सकारी संस्थाओं द्वारा महिलाओं को विभिन्न कुटीर उद्योमों के लिए प्रक्षिशण दिया जाता हैं।
भूमध्य रेखा

भूमध्य रेखा पृथ्वी की सतह पर उत्तरी ध्रुव एवं दक्षिणी ध्रुव से सामान दूरी पर स्थित एक काल्पनिक रेखा है। यह पृथ्वी को उत्तरी और दक्षिणी गोलार्ध में विभाजित करती है। दूसरे शब्दों में पृथ्वी के केंद्र से सर्वाधिक दूरस्थ भूमध्यरेखीय उभार पर स्थित बिन्दुओं को मिलाते हुए ग्लोब पर पश्चिम से पूर्व की ओर खींची गई कल्पनिक रेखा को भूमध्य या विषुवत रेखा कहते हैं। इस पर वर्ष भर दिन-रात बराबर होतें हैं, इसलिए इसे विषुवत रेखा भी कहते हैं। अन्य ग्रहों की विषुवत रेखा को भी सामान रूप से परिभाषित किया गया है। इस रेखा के उत्तरी ओर २३½° में कर्क रेखा है व दक्षिणी ओर २३½° में मकर रेखा है।

भूमध्य रेखा का भूमंडल शास्त्र

परिभाषा के अनुसार भूमध्य रेखा का अक्षांश शून्य (०) होता है। पृथ्वी की भूमध्य रेखा की लम्बाई लगभग ४०,०७५ कि.मी.(२४,९०१.५ मील) (शुद्ध लम्बाई ४०,०७५,०१६.६८५६ मीटर) है। पृथ्वी के घूर्णन की धुरी और सूर्य के चारों ओर पृथ्वी की परिक्रमा की कक्षा से प्राप्त सतह के बीच के संबंध स्थापित करें, तो पृथ्वी की सतह पर अक्षांश के पांच घेरे मिलते हैं। उनमें से एक यह रेखा है, जो पृथ्वी की सतह पर खींचा गया महानतम घेरा (चक्र) है। सूर्य अपनी सामयिक चाल में आकाश से, वर्ष में दो बार, २१ मार्च और २३ सितंबर को भूमध्य रेखा के ठीक ऊपर से गुजरता है। इन दिनों भूमध्य रेखा पर सूर्य की किरणें पृथ्वी की सतह के एकदम लम्बवत पड़ती हैं। भूमध्य रेखा पर स्थित प्रदेशों में सूर्योदय और सूर्यास्त अपेक्षाकृत अधिक देर से होता है। ऐसे स्थानों पर वर्ष भर, सैद्धांतिक रूप से, १२ घंटों के दिन और रात होते हैं, जबकि भूमध्य रेखा के उत्तर और दक्षिण में दिन का समय मौसम के अनुसार बदलता रहता है। जब इसके उत्तर में शीतकाल में दिन छोटे और रात लंबी होती हैं, तब इसके दक्षिण में ग्रीष्मकाल में दिन लंबे व रातें छोटी होती हैं। वर्ष के दूसरे छोर पर मौसम दोनों गोलार्धों में एकदम उलटे होते हैं। किंतु भूमध्य रेखा पर दिनमान के साथ साथ मौसम भी समान ही रहता है।
पृथ्वी भूमध्य रेखा पर थोड़ी से उभरी हुई है। इस रेखा पर पृथ्वी का व्यास १२७५९.२८ कि.मी.(७९२७ मील) है, जो ध्रुवों के बीच के व्यास (१२७१३.५६ की.मी., ७९०० मील) से ४२.७२ कि॰मी॰ अधिक है। भूमध्य रेखा के आस-पास के स्थान अंतरिक्ष केंद्र के लिए अच्छे हैं (जैसे गुयाना अंतरिक्ष केंद्र, कौरोऊ, फ्रेंच गुयाना), क्योंकि वह पृथ्वी के घूर्णन के कारण पहले से ही पृथ्वी पर किसी भी अन्य स्थान से अधिक गतिमान (कोणीय गति) हैं और यह बढ़ी हुई गति, अन्तरिक्ष यान के प्रक्षेपण के लिए आवश्यक ईंधन की मात्रा को कम कर देती है। इस प्रभाव का उपयोग करने के लिए अंतरिक्ष यान को पूर्व दिशा में प्रक्षेपित किया जाना चाहिए |

भूमध्य रेखीय जलवायु

वर्षा ऋतु और अधिक ऊंचाई के भागों को छोड़कर, भूमध्य रेखा के निकट वर्ष भर उच्च तापमान बना रहता है। कई उष्णकटिबंधीय क्षेत्रों में लोग मौसम को दो प्रकार का बताते है: आर्द्र और शुष्क। फिर भी भूमध्य रेखा के निकट अधिकतर स्थान वर्ष भर गीले ही रहते हैं और मौसम समुद्र तल से ऊंचाई और समुद्र से दूरी जैसे अनेक कारणों के अनुसार बदलता रहता है। बरसाती और आर्द्र परिस्थितियों से पता चलता है की भूमध्य रेखीय क्षेत्र विश्व की सर्वाधिक गर्म क्षेत्र नहीं हैं। पृथ्वी की सतह पर अधिकतर भूमध्य रेखीय क्षेत्र समुद्र का भाग है। भूमध्य रेखा का उच्चतम बिंदु ४६९० मीटर ऊंचाई पर कायाम्बे ज्वालामुखी, इक्वाडोर के दक्षिणी ढाल पर है।
चिआन पर्वत

चिआन पर्वत शृंखला (Qian Mountains) या चिआन शान (千山山脉, Qianshan) मंचूरिया क्षेत्र में चीन और उत्तर कोरिया की सरहद पर स्थित एक पर्वत शृंखला है जो चांगबाई पर्वत शृंखला की एक शाखा है। यह चीन के जीलिन प्रांत से शुरू होकर दक्षिण-पूर्व में लियाओनिंग प्रांत और लियाओदोंग प्रायद्वीप तक जाते हैं। यहाँ चीन की सरकार ने चिआनशान राष्ट्रीय उद्यान स्थापित किया है। 'चिआन' का अर्थ चीनी भाषा में 'हज़ार' और 'शान' का मतलब 'पर्वत' होता है, यानि 'चिआनशान' का मतलब 'हज़ार पहाड़' है। यह इलाक़ा घने वनों से ढका है और तंग राजवंश के ज़माने से ही एक धार्मिक महत्व का स्थल रहा है जहाँ मैत्रेय बुद्ध के मंदिर और पगोडा बने हुए हैं।
वाह जनाब

वाह जनाब 1984 में दूरदर्शन पर प्रसारित एक लोकप्रिय धारावाहिक था। चन्न परदेसी नामक लोकप्रिय पंजाबी फिल्म से प्रसिद्ध होनेवाले चित्रार्थ ने इस धारावाहिक को निर्देशित किया था। फिल्म तथा टीवी अभिनेता व सूत्रधार शेखर सुमन का टीवी पर यह पहला कार्यक्रम था। इसमें उन्होंने हमेशा पान चबाते रहने वाले लखनवी छोटे नवाब का किरदार निभाया था। इस धारावाहिक में किरन जुनेजा और शेखर के लंगोटिया यार के रूप में शैलेंद्र गोयल ने मुख्य भूमिकायें निभाईं थीं। इस धारावाहिक के लेखक थे शरद जोशी  जिन्होंने इसे रतन नाथ के उपन्यास फसाना-ए-आज़ाद को आधारित कर लिखा।
पलताना ऊर्जा परियोजना

बाहरी कड़ियाँ

ONGC launches drive for gas extraction in Tripura
ONGC's Gas-Based Power Project At Palatana In Triupura To Commence Generation From July End
डायोड

डायोड (diode)  यह एक ऐसी युक्ति है । जिसमे विधुत धारा एक दिशा मे बहती है ।  द्विअग्र / द्वयाग्र  एक वैद्युत युक्ति है। अधिकांशत: डायोड दो सिरों (अग्र) वाले होते हैं किन्तु ताप-आयनिक डायोड में दो अतिरिक्त सिरे भी होते हैं जिनसे हीटर जुड़ा होता है। डायोड कई तरह के होते हैं किन्तु इन सबकी प्रमुख विशेषता यह है कि यह एक दिशा में धारा को बहुत कम प्रतिरोध के बहने देते हैं जबकि दूसरी दिशा में धारा के विरुद्ध बहुत प्रतिरोध लगाते हैं। इनकी इसी विशेषता के कारण ये अन्य कार्यों के अलावा प्रत्यावर्ती धारा को दिष्ट धारा के रूप में बदलने के लिये दिष्टकारी परिपथों में प्रयोग किये जाते हैं। आजकल के परिपथों में अर्धचालक डायोड, अन्य डायोडों की तुलना में बहुत अधिक प्रयोग किये जाते हैं।